Naziv: WINDOWS XP
Sadrzina: WINDOWS XP 1. Uklonite nepotrebne stvari Slika Prvo pa generalno Prvi potez je uklanjanje svih nepotrebnih programa, igara i dokumenata koji vam nisu potrebni ili ih uopšte ne koristite. U kontrol panelu nalazi se ikona pod nazivom *Add or Remove* gde možete videti koji su programi instalirani na vaš računar i odlučiti koje želite ukloniti. Manje - više svi to znamo, ali većina korisnika i ne primeti ikonu pod nazivom *Add/Remove Windows Components* gde možete ukloniti komponente koje dolaze sa Windowsima. Dovoljno je maknuti kvačicu ispred programa koje ne želite više koristiti i kliknuti na Next. Ako poželite ponovno vratiti te programe, označitite prazni kvadratić i kliknite na Next. Neki Windows programi nisu vidljivi u *Add/Remove Windows Components* npr. Windows Messenger, ali možete ih učiniti vidljivim na sledeći način: Otiđite u vaš Windows direktorijum i onda u poddirektorijum INF. nađite datoteku koja se zove sysoc.ini . Otvorite je u Notepadu, nađite red msmsgs=msgrocm.dll,OcEntry,msmsgs.inf,hide,7 i izbacite reč hide, tako da izgleda ovako msmsgs=msgrocm.dll,OcEntry,msmsgs.inf,7 . Sačuvajte promene i sada će Messenger biti vidljiv za deinstaliranje. 2. Start-up programi i efekti Slika Kako isključiti ? Instaliranje puno programa može napuniti vašu registry bazu nepotrebnim programima koji se startuju sa pokretanjem računara, što može dovesti do usporavanja računara i zauzimanja dela memorije. 1. Pokrenite Regedit, *Start - Run i upišite regedit , zatim kliknite na *ok* 2. Dođite do ključa HKEY_CURRENT_USER Software Microsoft Windows CurrentVersion Run 3. Kada ste došli do ključa,na desnoj strani možete identifikovati programe koje ne želite pokrenuti pri startu računara. 4. Desni klik na program koji ne želite da se pokrene pri startu računara i odaberite *Delete*. Na ovaj način programi neće biti učitani u memoriju sve dok ne bude potrebe za njima. Uklanjanje vizualnih efekata takođe će osloboditi deo raspoložive memorije. Idite u Settings - Control Panel - System - Advanced i pod stavkom Performance kliknite na dugme Settings i u prozoru Visual Effects ostavite kvačice samo na *Use drop shadows… i Use visual styles…* ,sad kliknite na Advanced i pod opcijom Memory usage označite Programs, zatim kliknite Apply i sve je ostalo isto, a vaš računar radi brže. 3. Oslobodite još memorije Slika Nepotrebni DLL - ovi i servisi Ako koristite puno programa u vreme rada, svi dll-ovi (dynamic linked library) se učitavaju u memoriju od strane Windows Explorera. To utiče na količinu raspoložive memorije, kao i na brzinu rada samog računara. Evo kako naterati Windows XP da izbaci iz memorije sve nepotrebne dll-ove: Potražimo u registry-u HKEY_LOCAL_MACHINE - Software - Microsoft - Windows-CurrentVersion- Explorer. U ovom ključu kreirajte novi Dword unos imena AlwaysUnloadDLL i postavite mu vrednost na 1. Servisi su programi koji se pokreću sa Windowsom i oni nepotrebni utiču na performanse računara. Idite u Start - Run i upišite services.msc i sada ste dobili listu servisa koje možete isključivati i uključivati desnim klikom,odaberete Properties i zatim Disable. Sada je servis isključen. Ako ne pretražujete često datoteke na računaru isključivanjem servisa indexing možete malo poboljšati performanse. 4. Čišćenje Registry baze Slika Dubinsko čišćenje Recimo da često dodajete i uklanjate programe i da vodite računa o deinstalaciji programa. Ali i pored svega ovog vaše *registry* datoteke liče na monstrume i zbog njihove veličine je rad na vašem računaru otežan. U ovom slučaju upotrebićemo izvrstan program RegSeeker koji će ponuditi i više od čišćenja. Na samom početku nudi pregled instaliranih i pokrenutih, odnosno Start up programa, koje po želji možete sprečiti da se pokreću sa Windowsom, pa brisanje Histories datoteka i Cookiea koje vaš internet browser sakuplja prilikom surfovanja. Uz sve to, RegSeeker vam u meniju *Tweaks* nudi i nekoliko vrlo korisnih trikova i opcija. I dolazimo do glavnog dela koji se zove Clean the Registry. Sve što trebate učiniti je, kliknuti na dugme *ok* i pričekati da se završi skeniranje, zatim kliknite na Select all i desnim klikom miša odaberite opciju Delet selected items. Sada je vaš Registry očišćen od nakupljenog smeća. U slučaju da nakon čišćenja računar ne radi kako treba, RegSeeker je napravio Back up svih obrisanih datoteka koje možete vratiti pritiskom na dugme Backups. 5. XP na krilima Slika Brzi i žestoki Ovu promenu mogu izvesti svi korisnici Windows XP operativnog sistema, ali zbog izuzetne potrebe za memorijom njen učinak neće biti vidljiv kao ubrzanje, raspolažete li sa manje od 256 MB radne memorije. DisablePagingExecutive - uključivanjem ove opcije sprečavate čuvanje određenih aplikacija na tvrdi disk vašeg računara. Sa tim ćete znatno ubrzati sve procese, jer poznato je da radna memorija i hiljadu puta brža od virtualne na tvrdom disku. Vrednost ove opcije je 0, da bi je uključili postavite je na 1. Ovu postavku nalazite na sedećem mestu u registry editoru: HKEY_LOCAL_MACHINE - System -CurrentControlSet - Control - SessionManager - Memory Management. Sljedeća opcija koju nalazite odmah do pre spomenute je: LargeSystemCache. Kada uključite ovu opciju, *prisiljavate* učitavanje operativnog sistema i njegovih procesa u memoriju. S ovom promenom Windows XP učitava jezgro operativnog sistema i drži ga u memoriji, čineći celokupni sistem mnogo bržim i življim za rad. 6. Ubrzajte prenos podataka Slika DMA - mode Win XP ne postavlja ispravno DMA mode na IDE kanale. Većina CD-ROM-ova podržava ovaj način rada,ali XP ih gotovo uvek stavlja u PIO (sporiji) način rada. DMA neće ubrzati vaš CD-ROM,ali će koristiti manje procesorske snage i time ubrzati prenos podataka. Evo kako: 1. Otvorite Device Manager (My Computer-Hardware-Device Manager) 2. Kliknite na znak plus pored *IDE ATA/ATAPI Controllers* i dva puta kliknite na *Primary IDE Channel* 3. Pod *Advanced Settings* proverite Device 1 postavke. Verojatno je postavljeno na PIO transfer mode. 4. Postavite ga na *DMA if available*. Isto ponovite i za *Secondary IDE Channel* ako je u PIO modu. Ukoliko ovo ne pomogne, u većini slučajeva pomaže reinstaliranje IDE kanala koji ne želi prihvatiti DMA mode, na sledeći način: Desni klik na IDE kanal, zatim uninstall i pritisnite ok. Restartujte računar i pogledajte sada da li je IDE kanal prihvatio DMA mode. U nekim slučajevima najviše što ćete dobiti je MultiWord, ali i to je u svakom slučaju puno bolje od PIO moda. 7. Još malo ubrzanja Slika Konačni obračun a) Nemojte zaboraviti koristiti alat za defragmentaciju diska. Naći ćete ga pod *Start/ Programs/ Accessories/ System Tools/ Disk defragmenter*. Održavanjem diska na ovaj način, odnosno defragmentacijom možete povećati performanse računara do 10 % i produžiti vek trajanja HD-a. b) Ako imate malo više *RAM-a*, a to se odnosi na korisnike koji imaju 256 MB i više, možete podesiti Windows da je koristi maksimalno.. Otvorite *SYSTEM.INI* datoteku iz *Windows* *direktorijuma* i u *[386Enh]* delu dodajte liniju *ConservativeSwapfileUsage=1*. Na ovaj način ste ustvari naznačili Windowsu da značajno smanji korišćenje virtualne memorije. c) Kada već imate otvoren SYSTEM.INI, za efikasnije korištenje DMA mogućnosti dodajte i liniju *DMABufferSize=64*. Snimite promene i napravite restart računara! 8. Ubrzajte surfovanje Slika Internet na steroidima Na Internetu možete naći hrpu programa koji vam nude brže spajanje i učitavanje programa te web stranica i po pravilu gotovo nikada nisu besplatni. Svi obećavaju veliko ubrzanje bez obzira koji tip veze koristili; običan modem, ISDN vezu ili neki novi, još brži način spajanja na Internet. Osjetno ubrzanje možete postići malom ispravkom registry ključa. Pokrenite Regedit i potražite ključ koji se nalazi na sledećem mjestu: HKEY_LOCAL_MACHINE - Software - Microsoft - Windows - Current Version - Explorer - RemoteComputer - NameSpace. Na ovom mestu postoje dva prisutna ključa; jedan od njih je [D6277990-4C6A-11CF-8D87-00AA0O60F5BF]. Obrišite ga. Nije potrebno ponovno pokretati računar kako bi primetili ubrzanje koje nastaje ovom jednostavnom izmenom u Registry editoru. Ovim ste ustvari ispravili jedan od bugova u XP Windowsima. 9. Podesite modem Slika Modem na maksimum Spojili ste se na Internet i zadovoljni ste prikazanom brzinom, ali ipak vam se čini da je protok podataka katastrofalan. Upotrebili ste sve moguće trikove, *Tweak* programe i *Dial up* ubrzivače, a čini vam se da sve to negde drugde radi mnogo lepše. I pitate se da nije možda greška u modemu ili lošoj telefonskoj liniji. Vjerojatno nije, nego je greška u premaloj brzini *port-a* na kojem modem radi. *COM port-ovima* je po defaultu brzina podešena na *9600 bps*. Otvorite Device manager ( Start - Settings - Control Panel - System - Hardware - Device Manager) kliknete na zatim na Ports, i odaberete *port* na kojem se nalazi modem. Kliknete zatim na Properties, Port settings, i promenite Bits per second na najveću vrednost i kliknete na *OK*. Sada je brzina na kojoj *port* vrši komunikaciju puno veća i nije ograničavajući faktor. 10. Završni radovi Slika Uštimavanje Iako Windowsi imaju još puno opcija za podešavanje, mogućnosti za tweak-ovanje i primenu ponekog trika, nećemo ih sada opisivati jer bi to preraslo u jedan ogroman članak koji ne bi mogao nositi naslov *Podešavanje u 10 koraka* jer bi smo morali dodati još jednu nulu na ovu brojku. No, ostavili smo vam mogućnost da se sami poigrate alatom koji dolazi sa Windowsom i ima puno opcija za podešavanje, a zove se Group Policy Editor. Do ovog alata dolazite na sledeći naćin: Start - Run i upišite gpedit.msc , kliknite na *ok* i otvorile su vam se mogućnosti za detaljno podešavanje Windowsa, bez kopanja po registry bazi ili zavirivanja u Control Panel.